Death and the Maiden (filma)

Death and the Maiden (euskaraz Heriotza eta Anderea), 1994ko Roman Polanski frantziar-poloniar zinema zuzendariaren misteriozko drama film bat da. Ariel Dorfman idazlearen 1990eko izenburu berdineko antzezlanean oinarritua dago. Sigourney Weaver, Ben Kingsley eta Stuart Wilson aktoreek antzeztu zuten.

Izenburua Franz Schubert alemaniar musikagilearen Heriotza eta Anderea deritzon musikalanean oinarritua dago, Paulinak (Sigourney Weaver) jasandako tortura saioetan Robertok (Ben Kingsley) ipintzen zuen musika doinua baitzen.

Argumentua 

Hego Amerika, diktadura izugarri batetik atera berri den fikziozko herrialde batean, Paulina (Sigourney Weaver) eta Gerardo Escobar (Stuart Wilson) senar-emazteak bizi dira, senarra abokatu prestigiotsu bat da, aldiz, Paulinak diktadura garaian tortura izugarriak jasan zituen, baina garai hartan bere mutilaguna zen Gerardori ez zizkion inoiz aipatu eta ezjakitun da.

Gau batez, Gerardok auto matxura bat izan eta gizon batek laguntza eskeiniko dio, Roberto Miranda doktorea (Ben Kingsley), Gerardo bere autoan etxera eramanez. Han, Paulinak bere torturatzailea izan zenaren ahotsa antzemango du. Bere entzumenean konfidatuz, torturatzen zutela begiak estaliak baizituen, eta unean topatutako probetan oinarrituz, Paulinak Robertori egia aitor dezan lortuko du, eta aldi berean bere senar harritua konbentzitu eta sinistu dezan ere bai.

Aktoreak 
 Sigourney Weaver: Paulina Escobar
 Ben Kingsley: Roberto Miranda doktorea
 Stuart Wilson: Gerardo Escobar

Kanpo estekak 
 IMDBko fitxa irakurgai 

Erresuma Batuko filmak
Ameriketako Estatu Batuetako filmak
Frantziako filmak
Drama filmak
Misterio filmak
Bortxaketa eta mendekuari buruzko filmak
Hego Amerikan girotutako filmak
Antzezlanetan oinarritutako filmak